## Rješenje kojim se društvu PROSPECTUS INVEST d.o.o. Zagreb, Đorđićeva 6, MBS: 080530660, oduzima dozvola za obavljanje svih poslova s vrijednosnim papirima

### NN 26/2006 (8.3.2006.), Rješenje kojim se društvu PROSPECTUS INVEST d.o.o. Zagreb, Đorđićeva 6, MBS: 080530660, oduzima dozvola za obavljanje svih poslova s vrijednosnim papirima

# AGENCIJA ZA NADZOR FINANCIJSKIH USLUGA

**637**

Temeljem odredbi članka 15. točka 4. alineja 1.
i članka 8. stavak 1. Zakona o Hrvatskoj agenciji za nadzor financijskih usluga
(»Narodne novine« br. 140/05), Uprava Hrvatske
agencije za nadzor financijskih usluga, po službenoj dužnosti u predmetu
oduzimanja dozvole za obavljanje poslova s vrijednosnim papirima društvu
PROSPECTUS INVEST d.o.o. Zagreb, Đorđićeva 6, na
sjednici održanoj 2. ožujka 2006. godine donijela je

## RJEŠENJE

1. Društvu PROSPECTUS INVEST d.o.o. Zagreb, Đorđićeva 6, MBS: 080530660, oduzima se dozvola za
obavljanje svih poslova s vrijednosnim papirima.

2. Ovo rješenje upisuje se u Registar ovlaštenih
društava, koji vodi Hrvatska agencija za nadzor financijskih usluga.

3. Ovo rješenje objavit će se u »Narodnim
novinama«.

```
Obrazloženje
```

```

```

Rješenjem Komisije za vrijednosne papire
Republike Hrvatske, klasa: UP/I-450-08/05-02/102 od 14. srpnja 2005. godine,
društvu PROSPECTUS VRIJEDNOSNI PAPIRI d.o.o. Zagreb (dalje: Društvo) bilo je na
neodređeno vrijeme izdana dozvola za obavljanje poslova s vrijednosnim papirima
iz članka 34. točke 1., 2., 3., 4. i 7. Zakona o tržištu vrijednosnih papira
(»Narodne novine« br. 84/02, dalje: ZTVP). Društvo je
naknadno promijenilo naziv tvrtke u PROSPEC­TUS INVEST d.o.o. Zagreb.

U naknadno provedenom postupku Hrvatska agencija
za nadzor financijskih usluga (dalje: Agencija) je utvrdila da Društvo nije u
roku od 6 (šest) mjeseci od izdavanja dozvole, a niti naknadno, počelo
obavljati poslove s vrijednosnim papirima, pa je o istom zatraženo očitovanje
Društva. U očitovanju, zaprimljenom u Agenciji dana 15. veljače 2006. godine,
Društvo je istaknulo da je odlukom jedinog člana Društva od dana 22. prosinca
2005. godine podnesen zahtjev Trgovačkom sudu u Zagrebu za promjenu naziva tvrtke,
povećanje temeljnog kapitala tvrtke, izmjenu predmeta poslovanja, promjenu
direktora i izmjenu Izjave o osnivanju, a Trgovački sud u Zagrebu je dana 1.
veljače 2006. godine upisao u sudski registar navedene promjene. Nadalje,
Društvo je istaknulo da u međuvremenu nije obavljalo poslove s vrijednosnim
papirima.

Odredbom članka 52. stavak 1. točka 2. ZTVP-a je
propisano da će Agencija ovlaštenom društvu rješenjem oduzeti dozvolu za
obavljanje jednog ili više poslova s vrijednosnim papirima ako u roku od šest
mjeseci od izdavanje dozvole ne počne obavljati poslove s vrijednosnim
papirima.

Ovdje napominjemo da se, sukladno odredbi članka
23. Zakona o Hrvatskoj agenciji za nadzor financijskih usluga (»Narodne novine«
br. 140/05, dalje: Zakon), koji je stupio na snagu
28. studenoga 2005. godine, a primjenjuje se od 1. siječnja 2006. godine, u
ZTVP-u, drugim zakonima i svim podzakonskim propisima
naziv »Komisija za vrijednosne papire Republike Hrvatske« zamjenjuje nazivom
»Hrvatska agencija za nadzor financijskih usluga«, koja je pravni sljednik Komisije za vrijednosne papire Republike Hrvatske.

Kako je utvrđeno da Društvo u navedenom
šestomjesečnom roku, a niti naknadno nije počelo obavljati poslove s
vrijednosnim papirima, valjalo mu je oduzeti dozvolu za obavljanje svih poslova
s vrijednosnim papirima, te provesti upis oduzimanja dozvole u Registru
ovlaštenih društava koji vodi Agencija, s danom upisa 2. ožujka 2006. godine,
pod rednim brojem 101 (sto jedan). Slijedom izloženog, riješeno je kao u izrjeci ovog rješenja.

Sukladno odredbi članka 8. stavak 3. Zakona, ovo
rješenje objavit će se u »Narodnim novinama«.

UPUTA O PRAVNOM LIJEKU

Protiv ovog rješenja žalba nije dopuštena, ali
se protiv istoga može pokrenuti upravni spor podnošenjem tužbe Upravnom sudu
Republike Hrvatske u roku od 30 dana od dana primitka ovog rješenja.

Klasa: UP/I-450-08/06-05/03

Urbroj: 326-103/06-1

Zagreb, 2. ožujka 2006.

Predsjednik Uprave

**Ante Samodol**, v. r.

Rješenje, NN 26/2006-637